CELEX: 32009D0829(01)
Language: fi
Date: 2009-05-04 00:00:00
Title: Puhemiehistön päätös, tehty 4 päivänä toukokuuta 2009 , jäsenten kieli- ja atk-kursseja koskevista Euroopan parlamentin säännöistä

29.8.2009   
            
            
               FI
            
            
               Euroopan unionin virallinen lehti
            
            
               C 204/5
            
         
      PUHEMIEHISTÖN PÄÄTÖS,
   tehty 4 päivänä toukokuuta 2009,
   jäsenten kieli- ja atk-kursseja koskevista Euroopan parlamentin säännöistä
   2009/C 204/03
   EUROOPAN PARLAMENTIN PUHEMIEHISTÖ, joka
   ottaa huomioon Euroopan parlamentin jäsenten asemaa koskevat säännöt (1) ja erityisesti niiden 20 ja 22 artiklan,
   ottaa huomioon Euroopan parlamentin jäsenten asemaa koskevien sääntöjen soveltamisohjeet (2) (jäljempänä ”soveltamisohjeet”) ja erityisesti niiden 44 ja 74 artiklan,
   ottaa huomioon Euroopan parlamentin työjärjestyksen 8 artiklan ja 22 artiklan 2 kohdan,
   ottaa huomioon, että Euroopan parlamentin jäsenten kuluja ja korvauksia koskevien sääntöjen (3) ja niiden kieli- ja atk-kursseja koskevien 22 ja sitä seuraavien artiklojen voimassaolo päättyy sinä päivänä, jolloin uudet Euroopan parlamentin jäsenten asemaa koskevat säännöt astuvat voimaan ja että näin ollen on vahvistettava uudet kieli- ja atk-kursseja koskevat säännöt,
   ON PÄÄTTÄNYT SEURAAVAA:
   1   OSA
   
      YLEISET MÄÄRÄYKSET
   
   Artikla 1
   Periaatteet ja määritelmät
   1.   Soveltamisohjeiden 44 artiklan 1 kohdan nojalla jäsenet voivat osallistua Euroopan parlamentin tai hyväksytyn oppilaitoksen järjestämille kieli- ja atk-kursseille näissä säännöissä vahvistettujen edellytysten mukaisesti. Jäsenille korvataan kieli- ja atk-kursseista aiheutuneet tosiasialliset kulut jäljempänä esitettyjen rajoitusten ja määräysten mukaisesti.
   2.   Hyväksytyllä oppilaitoksella tarkoitetaan koulua, oppilaitosta tai itsenäistä opettajaa/kouluttajaa, jolla on tarjottuihin kursseihin sovellettavan kansallisen lain edellyttämä pätevyys jäsenen valitseman kielen tai tietokoneohjelman opettamiseen.
   2 artikla
   Korvaus opetuskuluista
   1.   Kielikurssien opetuskuluista, mahdolliset ilmoittautumiskulut mukaan lukien, korvataan vuodessa enintään 5 000 EUR ja atk-kurssien opetuskuluista enintään 1 500 EUR. Näiden määrien rajoissa voidaan etäopiskelusta tai itseopiskelumateriaalin hankkimisesta aiheutuneista kuluista korvata enintään 500 EUR.
   2.   Vaalivuonna tai jos jäsenen toimikausi päättyy varainhoitovuoden aikana, korvausten enimmäismäärät jaetaan suhteessa kuluneeseen aikaan toimikautensa päättävän ja toimikautensa aloittavan jäsenen kesken. Jos korvauksia on maksettu liikaa, ne on palautettava tai perittävä takaisin.
   3 artikla
   Korvausmenettelyt
   Opetuskuluista – opettajan matkakorvauksia ja välityspalkkioita lukuun ottamatta – maksettavan korvauksen saamiseksi jäsenen on esitettävä kirjallinen hakemus ja seuraavat tositteet:
   
               1.
            
            
               asianmukaisesti laadittu ja kokonaan maksettu lasku opetuskuluista; laskusta on käytävä ilmi
               
                           a)
                        
                        
                           jäsenen nimi
                        
                     
                           b)
                        
                        
                           hyväksytyn oppilaitoksen nimi, osoite ja oikeudellinen asema
                        
                     
                           c)
                        
                        
                           kurssin hinta, jossa näkyvät eriteltynä opetuskulut ja muut kulut
                        
                     
                           d)
                        
                        
                           arvonlisäverotunniste tai, jos laitos on vapautettu arvonlisätunnistevelvollisuudesta tai arvonlisäveron maksusta, vapautuksen syy
                        
                     
                           e)
                        
                        
                           jos sovellettavassa lainsäädännössä niin edellytetään, hyväksytyn oppilaitoksen kaupparekisterinumero tai vastaava
                        
                     
         
               2.
            
            
               hyväksytyn laitoksen laatima ja asianmukaisella tavalla oikeaksi todistama osallistumistodistus, josta on käytävä ilmi jäsenen nimi, oppituntien määrä, kurssipäivämäärät ja aikataulu
            
         
               3.
            
            
               todistus siitä, että oppilaitos on 1 artiklan 2 kohdassa tarkoitettu hyväksytty oppilaitos, jolla on pätevyys kyseisten kurssien antamiseen.
            
         2   OSA
   
      KIELIKURSSIT
   
   4 artikla
   Euroopan parlamentin järjestämät kielikurssit
   Jäsenet voivat Euroopan parlamentin tiloissa Strasbourgissa ja Brysselissä 40 euron tuntimaksua vastaan ja 2 artiklassa vahvistetun enimmäismäärän rajoissa osallistua yhdelle tai useammalle kielikurssille Euroopan parlamentin osoittamien opettajien kanssa työaikataulunsa puitteissa. Kysymykseen tulevat viiden eniten käytetyn työkielen (englanti, ranska, saksa, italia ja espanja) kurssit.
   5 artikla
   Muut virallisten kielten kurssit
   1.   Jäsenet voivat opiskella parlamentin työjärjestyksen 138 artiklassa tarkoitettuja virallisia kieliä, kieliä, joilla perussopimuksista on olemassa todistusvoimainen versio, sekä virallisesti ehdokasvaltioiksi tunnustettujen maiden virallisia kieliä.
   2.   Näistä kursseista jäsenille korvataan opetuskulut 2 artiklassa vahvistetun enimmäismäärän rajoissa ja 3 artiklan määräysten mukaisesti.
   3.   Jäsenet, jotka osallistuvat kurssille koulussa tai oppilaitoksessa, voivat 2 artiklassa vahvistetun enimmäismäärän lisäksi saada myös korvausta matkakuluista sekä päivärahaa seuraavin edellytyksin:
   
               a)
            
            
               koulu tai oppilaitos sijaitsee Euroopassa (lukuun ottamatta parlamentin tavanomaisia toimipaikkoja ja maantieteellisesti Euroopan mantereen ulkopuolella sijaitsevia alueita)
            
         
               b)
            
            
               jäsen on osallistunut kursseille jossain toisessa jäsenvaltiossa kuin siinä, josta hänet on valittu, tai virallisesti ehdokasvaltioksi tunnustetussa maassa
            
         
               c)
            
            
               opiskeltava kieli on tämän jäsenvaltion tai virallisen ehdokasvaltion virallinen kieli
            
         
               d)
            
            
               kurssilla on opetusta vähintään 20 tuntia kurssijaksoa kohti ja vähintään neljä 60 minuutin oppituntia tai viisi 45–50 minuutin oppituntia päivässä. Kurssijakson on koostuttava peräkkäisistä päivistä, joiden välillä saa olla enintään kaksi yleistä vapaapäivää (viikonloppua lukuun ottamatta), jona opetusta ei anneta.
            
         4.   Matkakulut korvataan enintään kahdesta edestakaisesta matkasta vuodessa soveltamisohjeiden 13, 15 ja soveltuvin osin 17 artiklan mukaisesti. Taksilla tehdyt matkat korvataan esitettäessä asiaan liittyvät tositteet, joissa ilmoitetaan matkan pituus, ja edellyttäen, että matka kurssipaikalle tai kurssipaikalta ei ylitä 40 kilometriä.
   5.   Päivärahaa maksetaan puolet soveltamisohjeiden 24 artiklan 2 kohdassa vahvistetusta perustasosta ja enintään 20 päivältä vuodessa, edellyttäen että jäsen osoittaa joutuneensa tosiasiallisesti maksamaan majoituskulut. Tätä varten jäsenen on esitettävä asianmukaisesti maksettu lasku majoituksesta.
   6.   Vaalivuonna edestakaisten matkojen määrä ja niiden päivien määrä, joilta maksetaan päivärahaa, jaetaan suhteessa kuluneeseen aikaan toimikautensa päättävän ja toimikautensa aloittavan jäsenen kesken
   7.   Matka- ja oleskelukuluja koskevat tositteet on esitettävä yhdessä opetuskuluja koskevien tositteiden kanssa.
   6 artikla
   Muiden kielten kurssit
   Jäsenet voivat osallistua muiden kuin 5 artiklan 1 kohdassa tarkoitettujen kielten kursseille edellyttäen, että opiskelu liittyy suoraan heidän virallisiin tehtäviinsä parlamentin jäsenenä ja että ammatillisesta koulutuksesta vastaava kvestori on antanut tähän etukäteen luvan. Näistä kursseista jäsenille korvataan ainoastaan opetuskulut 2 artiklassa vahvistetun enimmäismäärän rajoissa ja 3 artiklan määräysten mukaisesti.
   3   OSA
   
      ATK-KURSSIT
   
   7 artikla
   Euroopan parlamentin tarjoamat kurssit
   Jäsenet voivat osallistua parlamentin järjestämille atk-kursseille opiskellakseen tietokoneohjelmia, jotka parlamentti antaa jäsenten käyttöön.
   Näistä kursseista ei makseta mitään korvausta.
   8 artikla
   Muut atk-kurssit
   Jäsenet voivat osallistua toimielimen ulkopuolella järjestettäville atk-kursseille opiskellakseen tietokoneohjelmia, joita he käyttävät tehtäviensä hoitamisessa.
   Näistä kursseista jäsenille korvataan ainoastaan opetuskulut 2 artiklassa vahvistetun enimmäismäärän rajoissa ja 3 artiklan määräysten mukaisesti, edellyttäen että he esittävät yksityiskohtaiset tiedot käymänsä kurssin ohjelmasta.
   4   OSA
   
      ETÄ- TAI ITSEOPISKELU
   
   9 artikla
   Määritelmä
   Jäsenet voivat osallistua etäopiskeluna järjestettäville kieli- tai atk-kursseille, internetin kautta järjestettävät kurssit mukaan lukien, tai ostaa kieliin tai tietokoneohjelmiin liittyvää itseopiskelumateriaalia.
   10 artikla
   Korvausmenettelyt
   1.   Tällaisen koulutuksen osalta jäsenille korvataan 2 artiklassa vahvistetun enimmäismäärän rajoissa etäopiskelusta ja/tai itseopiskelumateriaalista koituneet kustannukset tietoliikenneliittymästä tai -yhteyksistä koituvia kustannuksia lukuun ottamatta.
   2.   Korvaukset maksetaan 3 artiklan määräysten mukaisesti ja seuraavia asiakirjoja vastaan:
   
               a)
            
            
               yksityiskohtaiset tiedot valitusta etäopiskeluohjelmasta tai kuvaus hankitusta itseopiskelumateriaalista
            
         
               b)
            
            
               etäopiskeluna ja/tai internetin kautta suoritetuista kursseista hyväksytyn oppilaitoksen laatima ja asianmukaisella tavalla oikeaksi todistama osallistumistodistus, josta on käytävä ilmi jäsenen nimi, oppituntien määrä, kurssipäivämäärät ja aikataulu.
            
         5   OSA
   
      LOPPUMÄÄRÄYS
   
   11 artikla
   Voimaantulo
   Nämä säännöt tulevat voimaan sen jälkeen, kun ne on julkaistu Euroopan unionin virallisessa lehdessä, samana päivänä kuin Euroopan parlamentin jäsenten asemaa koskevat säännöt.
   
      (1)  Euroopan parlamentin päätös 2005/684/EY, Euratom, tehty 28. syyskuuta 2005, Euroopan parlamentin jäsenten asemaa koskevien sääntöjen vahvistamisesta (EUVL L 262, 7.10.2005, s. 1.).
   
      (2)  Euroopan parlamentin puhemiehistön 19. toukokuuta 2008 ja 9. kesäkuuta 2008 hyväksymät (PE 388.087/BUR/GT/REV 13).
   
      (3)  Asiakirja PE 113/166/BUR/rev. XXV/01-2209.